Държавен вестник, бр. 36, 2011 г., стр. 75

БРОЙ  36	
Д Ъ Р Ж А В Е Н  В Е С Т Н И К 	
СТР.  75  
– ако деформацията, измерена след всяко 
изпитване на удар, не се отклонява от деформа­
цията, измерена след всяко изпитване на удар 
от протокола от първоначалното изпитване, с 
повече от ± 7 % (при динамично изпитване); 
– ако силата, измерена, когато нивото на изис­
кваната енергия е било достигнато в различните 
изпитвания на хоризонтално натоварване, не се 
отклонява от силата, измерена, когато нивото 
на изискваната енергия е било достигнато в 
първоначалното изпитване, с повече от ± 7 % и 
деформацията, измерена (остатъчна + еластична 
деформация, измерени в точката на достигане 
на нивото на изискваната енергия), когато ни­
вото на изискваната енергия е било достигнато 
в различните изпитвания на хоризонтално на­
товарване, не се отклонява от деформацията, 
измерена, когато нивото на изискваната енергия 
е било достигнато в първоначалното изпитване, 
с повече от ± 7 % (при статично изпитване); 
3.4.2.3. в един протокол за разширение на об­
хвата може да се включи повече от едно измене­
ние на защитната конструкция, ако те са различни 
варианти на същата защитна конструкция, но 
единствено едно изпитване за валидиране може 
да бъде прието в рамките на един протокол за 
разширение на обхвата; вариантите, които не са 
подложени на изпитвания, се описват в отделен 
раздел от протокола за разширение на обхвата. 
3.4.3. Увеличение на базовата маса, заявена 
от производителя за защитна конструкция, ко­
ято вече е била подложена на изпитвания. Ако 
производителят иска да запази същия номер на 
одобрение, е възможно да се издаде протокол 
за разширение на обхвата след извършване на 
изпитване за валидиране (границите от ± 7 %, 
посочени в т. 3.4.2.2, не са приложими в такъв 
случай). 
3.4.4. Изменение на твърдата задна опора или 
добавяне на нова твърда задна опора. Трябва да 
бъде проверено дали свободната зона остава в 
рамките на защитата, осигурена от защитната 
конструкция, при всички изпитвания, като се 
взема под внимание новата или изменената 
твърда задна опора. Трябва да бъде извършено 
валидиране на твърдата задна опора чрез изпит­
ването по 3.3.1.2.2.2 или 3.3.2.2.2.2 и резултатите 
от изпитването трябва да бъдат представени в 
протокола за разширение на обхвата. 
3.5. Устойчивост на защитните конструкции 
на ниски температури 
3.5.1. Когато защитната конструкция има 
характеристики за устойчивост на крехкост на 
материала при ниски температури, протоколът 
от изпитване съдържа информация за това.
3.5.2. Следните изисквания и процедури са 
предназначени да увеличат якостта и устой­
чивостта на защитната конструкция от разру­
шаване, дължащо се на крехкост при ниски 
температури. Предлагат се следните минимални 
изисквания по отношение на материалите при 
оценка на годността на защитната конструкция 
при ниски експлоатационни температури в оне­
зи страни, които изискват тази допълнителна 
експлоатационна защита. 
3.5.2.1. За болтовете и гайките, използвани 
за присъединяване на защитната конструкция 
към трактора и за свързване на конструктивните 
елементи на защитната конструкция, трябва 
да е потвърдено, че са издръжливи на ниски 
температури.
3.5.2.2. Всички електроди за заваряване, из­
ползвани за производството на конструктивните 
елементи и рамки, трябва да са съвместими с 
материалите на защитната конструкция, посо­
чени в т. 3.5.2.3. 
3.5.2.3. За стоманените материали за носе­
щите части на защитната конструкция трябва 
да е потвърдено, че издържат на провлачане на 
материала и отговарят на минималните изисква­
ния за изпитване на ударно огъване по Шарпи 
на пробни тела с V-надрез, които са посочени в 
таблица № 1. Марката и качеството на стомана­
та се определят в съответствие с ISO 630:1995.
Счита се, че стоманата с дебелина след вал­
цоване, по-малка от 2,5 mm, и със съдържание 
на въглерод, по-малко от 0,2 %, отговоря на 
това изискване. 
Носещите части на защитната конструкция, 
изработени от материали, различни от стомана, 
трябва да имат еквивалентна устойчивост на 
удар при ниски температури. 
3.5.2.4. При извършване на изпитванията 
на ударно огъване по Шарпи на пробни тела с 
V-надрез размерите на образците не трябва да са 
по-малки от най-големите от размерите по таб­
лица № 1, за които дава възможност материалът. 
3.5.2.5. Изпитванията по Шарпи на пробни 
тела с V-надрез се извършват в съответствие с 
процедурата в ASTM A 370-1979 с изключение 
на размерите на образците, които отговарят на 
размерите по таблица № 1. 
3.5.2.6. Алтернативи на тази процедура са 
използването на спокойна или полуспокойна 
стомана, за която се представя подходяща 
спецификация. Марката и качеството на сто­
маната се посочват в съответствие с ISO 630: 
1995, Amd 1:2003. 
3.5.2.7. Образците са надлъжни и се вземат 
от лентовия материал, цилиндричната или 
структурната част преди формоване или зава­
ряване за употреба в защитната конструкция. 
Образците от цилиндричната или носещата част 
се вземат от средата на страната с най-големия 
размер и не включват заварки.